**NOTĂ INFORMATIVĂ**

**la proiectul Hotărârii de Guvern** *Pentru modificarea unor hotărâri ale Guvernului**(consolidarea și eficientizarea Ministerului Educației și Cercetării)*

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul Hotărârii de Guvern *Pentru modificarea unor hotărâri ale Guvernului (consolidarea și eficientizarea Ministerului Educației și Cercetării)* este elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul menționat a fost elaborat în scopul asigurării, consolidării și fortificării capacităților ministerului în contextul coordonării și implementării strategiei și politicilor Ministerului în domeniul învățământului, cercetării și inovării, sportului și tineretului, în vederea îmbunătățirii calității vieții cetățenilor, asigurării coeziunii sociale și reducerii sărăciei prin asigurarea unui sistem de învățământ de calitate, echitabil și accesibil pentru toți cetățenii. Fortificarea capacității ministerului reies și din politicile de asigurare a îndeplinirii noilor funcții prevăzute pentru transpunerea legislației Uniunii Europene și asigurarea alinierii politicilor publice elaborate de subdiviziunile structurale ale aparatului central al ministerului la acquis-ul Uniunii Europene, precum și noile prevederi ale Strategiei ”Educația 2030 și a Programului acesteia, inclusiv și acțiunea nr.5 aferentă Capitolului de negociere 32 „Controlul financiar” din Planul național de acțiuni pentru aderarea Republicii Moldova la Uniunea Europeană pe anii 2024-2027, aprobat prin Hotărârea Guvernului nr.829/2023”.Astfel, prin actualul proiect de Hotărâre de Guvern se urmărește aducerea în concordanță a structurii și organigramei Ministerului Educației și Cercetării cu Hotărârea Guvernului nr. 595/2017, precum și fortificarea capacității ministerului în vederea asigurării îndeplinirii noilor funcții.La fel, prin actualul proiect se propune reorganizarea unor subdiviziuni interne ale aparatului central al Ministerului Educației și Cercetării, conform descrierii de la pct.4 din Notă.Menționăm că, învățământul general și învățarea pe tot parcursul vieții implică procese inter conexe în sistemul educațional, fapt pentru care atribuirea acestora la mai multe subdiviziuni cu luarea în considerație a noilor atribuții, care reies din implementarea modificărilor la Codul Educației, ar permite îmbunătățirea politicilor pe aceste subdomenii.Pe de altă parte, este necesar transferul fincției de acreditare a instituților de învățământ general privat de la Agenția Națională de Asigurare a Calității în Educație și Cercetare (ANACEC), care este impropie acesteia, la Agenția Națională pentru Curriculum și Evaluare (ANCE), și respectiv al funcției de monitorizare și managementul activităților din învățământul general la minister.Reorganizarea celorlalte subdiviziuni structurale implică modificarea structurii subdiviziunilor sau transformarea acestora din servicii în secții și din secții în direcții.Este nevoie de consolidarea Direcției economico-financiare, luând în considerare recomandările Curții de conturi, dar și implementarea noilor formule de finanțare la toate ciclurile de studii, inclusiv implementarea a două proiecte susținute de Banca Mondială, consolidarea serviciului audit la nivelul aparatului central conform art.8 din Hotărârea de Guvern nr.655/2023 **pentru aprobarea *Criteriilor de dimensionare a subdiviziunilor de audit intern din cadrul ministerelor și al autorităților administrative din subordinea acestora.*** |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Conform proiectului de Hotărâre de Guvern se propune:- consolidarea structurii aparatului central al Ministerului Educației și Cercetării pe componenta de integrare europeană și a noilor politici publice;- reorganizarea unor subdiviziuni structurale ale aparatului central al Ministerului Educației și Cercetării;- prezentarea noii structurii și a noii organigrame a aparatului central al Ministerului Educației și Cercetării.Menționăm că pentru a asigura o îndeplinire corespunzătoare a funcțiilor prevăzute la pct.7 din Regulamentul de organizare și funcționare a Ministerului Educației și Cercetării (inclusiv noile funcții propuse pe componenta de integrare europeană) este necesar de reorganizat structura internă a aparatului central al Ministerului Educației și Cercetării.Conform **proiectului Hotărârii Guvernului** se propune o nouă structură și o nouă organigramă a Ministerului Educației și Cercetării. În noua structură și organigramă se propun următoarele modificări:a) se completează cu:- o nouă subdiviziune - subdiviziunea structurală „Serviciul relații cu publicul, petiții și audiență”.b) se reorganizează următoarele subdiviziuni:- cabinetul ministrului (cu statut de serviciu), prin transfromare, în ”Cabinetul ministrtului (cu statut de secție)”;- ”serviciul audit intern”, prin transformare, în ”Direcția audit intern” , preluând atribuțiile serviciului audit intern de la ANACEC;- ”serviciul informare şi comunicare cu mass-media”, prin transformare, în ”Secția informare şi comunicare cu mass-media”;- „direcția politici în domeniul învățământului general și învățare pe tot parcursul vieții”, prin transformare, în ”Direcția **generală** învățământ general și învățare pe tot parcursul vieții” cu 4 subdiviziuni noi: *Direcția politici în învățământul general*; *Direcția management în învățământul general*; *Direcția evaluare și monitorizare în învățământul general și învățare pe tot parcursul vieții; Serviciul politici în învățământul artistic și extrașcolar”;*Noua *Direcție evaluare și monitorizare în învățământul general și învățare pe tot parcursul vieții* va prelua atribuții de participare la elaborarea, promovarea și implementarea politicilor pe dimensiunea asigurării managementului calității în instituțiile de învățământ general, atestării cadrelor didactice și manageriale, precum și monitorizarea și evaluarea managementului calității și a managementului curriculum-ului în instituțiile de învățământ general.ANCE va prelua atribuții de la ANACEC privind evaluarea instituțiilor de învățământ general, precum și de acreditare a instituțiilor de învățământ general privat. - ”serviciul relații interetnice”, prin transformare, în ”Secția relații interetnice”;- direcția politici în domeniul învățământului profesional tehnic, prin transformare în „direcția politici în domeniul învățământul profesional tehnic” cu o nouă subdiviziune: *Serviciul învățământ dual*;- ”direcția financiar-administrativă”, prin transformare în „Direcția managementul finanțelor publice” cu trei noi subdiviziuni: *Secția evidență contabilă și raportare financiară*; *Secția buget și gestionarea finanțelor publice*; *Secția patrimoniu, investiții, achiziții publice și logistică*;- ”serviciul tehnologia informației și comunicațiilor”, prin transformare, în ”Secția tehnologia informației și comunicațiilor”.Majorarea cu 28 de unități a aparatului MEC, solicitate suplimentar, se va face, utilizănd unitățile de personal vacante din cadrul structurilor din subordine: a Agenției Naționale pentru Asigurarea Calității în Educație și Cercetare, ARTICO, de la Agenția Națională pentru dezvoltarea programelor și activității de Tineret, a școlilor sportive, precum și inchiderea a 6 instituții rezidențiale etc., cheltuielile cărora vor fi acoperite prin redistruirea mijloacelor financiare în limita alocațiilor totale aprobate. Totodată, funcțiile vor fi acoperite treptat, ținând cont și de timpul necesar pentru organizarea concursurilor de angajare, susținerea probelor de concurs, după caz prelungirea concursurilor. Ministerul Educației și Cercetării, ulterior, la etapa modificării Legii bugetului de stat pentru anul 2024, va prezenta propuneri de redistribuire a cheltuielilor de personal între subprogramele corespunzătoare, cu respectarea limitei cheltuielilor de personal aprobate Ministerului.**Conform** proiectului menționat, data intrării în vigoare a Hotărârii de Guvern se propune a fi data publicării acesteia în Monitorul Oficial al Republicii Moldova, fiind dictată de necesitatea inițierii procedurilor interne de reorganizare a subdiviziunilor aparatului central al Ministerului Educației și Cercetării, de necesitatea angajării personalului pentru funcțiile vacante, responsabile de coordonarea și elaborarea politicilor pe componenta integrare europeană, precum și pentru impulsionarea impactului asupra implementării cerințelor de aderare a Republicii Moldova la Uniunea Europeană, dar și accelerarea reformelor cheie în domeniul educație. |
| **5. Fundamentarea economico-financiară** |
| Implementarea proiectului de act normativ va constituit circa 10 mln lei anual. Costurile legate de transformarea funcțiilor și posibilele disponibilizări, pentru cele 28 de funcții noi (inclusiv 9 funcții de conducere și 19 funcții de execuție), vor fi acoperite din următoarele surse:* din mijloacele financiare urmare a reorganizării a 6 instituții rezidențiale -3,6 mln.lei;
* din unitățile de personal (14) de la Agenția Națională de Asigurare a Calității în Educație și Cercetare, care vor fi transferate cu tot cu mijloace financiare în sumă de - 2,831 mln.lei;
* din unități de personal vacante de la ARTICO - 2,174 mln lei;
* din unități de personal vacante de la Agenția Națională pentru dezvoltarea programelor și activității de Tineret - 200 mii lei;
* din unități de personal vacante de la școlile sportive – 867 mii lei.
 |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită modificarea cadrului normativ sau elaborarea unor acte normative noi.  |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparența decizională, modulul de participare, a fost publicat anunțul cu privire la inițierea procesului de elaborare a proiectului Hotărârii de Guvern [https://particip.gov.md/ro/document/stages/\*/12117](https://particip.gov.md/ro/document/stages/%2A/12117).Proiectul hotărârii de Guvern urmează a fost avizat la Cancelaria de stat, Ministerul Justiției și Ministerul Finanțelor.  |
| **8. Constatările expertizei anticorupție** |
| Proiectul va fi supus expertizei anticorupție la Centrul Național Anticorupție. Prevederile proiectului sunt conforme interesului public, nu aduc atingere drepturilor fundamentale ale omului și nu conțin factori de risc capabile să genereze apariția riscurilor de corupție. |
| **9. Constatările expertizei de compatibilitate cu legislația Uniunii Europene** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| Proiectul va fi supus expertizei juridice la Ministerul Justiției. |
| **11. Constatările altor expertize** |
| Analiza de impact al proiectului a fost consultată cu Cancelaria de stat și Ministerul Finanțelor. |

**Ministru Dan PERCIUN**

Secția Juridică

Tel. 068269785